                                    12/07/2009ዓ.ም
                                                       ትምህርት ሰባት
                                   ነቅተህ ክርስቶስ ኢየሱስን ጠብቅ

· ነቅተህ ክርስቶስ ኢየሱስ ጠብቅ ማለት ከእንቅልፍ፣ከድንዛዜ፣ከዝለት፣ከመታከት፣ተስፋ ከመቁረጥ፣ከመጠራጠር፣ከስንፍና፣ከቸልተኝነት፣ከግድየለሽነትና ከውድቀት ነፃ ሆነን ህይወታችንን በመምራት(በመጓዝ) መጠበቅ ማለት ነው። ምክንያቱም እነዚህ ከላይ የዘረዘርናቸው ነገሮች ከንቃት የሚያዘናጉ እና የሚያጎድሉን ናቸው።እነዚህ ነገሮች ደግም አጣብቀው(አስረው) የሚያስቀሩ ናቸው።ከመንፈስ ያጎድላሉ አቅጣጫን ያስታሉ፤ከህይወት መንገድም ያጎድላሉ።ስለዚህ በጥንቃቄ እኔ በማስተዋል ነቅተን መጠበቅ አለብን።ስለመጠበቅ ጌታችን ኢየሱስ ክርስቶስ በምሳሌ ነግሮናል፦

በማቴዎስ ወንጌል25፥1-13 ያለውን እንመልከት፦""1፤ በዚያን ጊዜ መንግሥተ ሰማያት መብራታቸውን ይዘው ሙሽራውን ሊቀበሉ የወጡ አሥር ቆነጃጅትን ትመስላለች።2፤ ከእነርሱም አምስቱ ሰነፎች አምስቱም ልባሞች ነበሩ።3፤ ሰነፎቹ መብራታቸውን ይዘው ከእነርሱ ጋር ዘይት አልያዙምና፤4፤ ልባሞቹ ግን ከመብራታቸው ጋር በማሰሮአቸው ዘይት ያዙ።5፤ ሙሽራውም በዘገየ ጊዜ ሁሉ እንቅልፍ እንቅልፍ አላቸውና ተኙ።6፤ እኩል ሌሊትም ሲሆን። እነሆ፥ ሙሽራው ይመጣል፥ ትቀበሉት ዘንድ ውጡ የሚል ውካታ ሆነ።7፤ በዚያን ጊዜ እነዚያ ቆነጃጅት ሁሉ ተነሡና መብራታቸውን አዘጋጁ።8፤ ሰነፎቹም ልባሞቹን። መብራታችን ሊጠፋብን ነው፤ ከዘይታችሁ ስጡን አሉአቸው።9፤ ልባሞቹ ግን መልሰው። ምናልባት ለእኛና ለእናንተ ባይበቃስ፤ ይልቅስ ወደሚሸጡት ሄዳችሁ ለራሳችሁ ግዙ አሉአቸው።10፤ ሊገዙም በሄዱ ጊዜ ሙሽራው መጣ፥ ተዘጋጅተው የነበሩትም ከእርሱ ጋር ወደ ሰርግ ገቡ፥ ደጁም ተዘጋ።11፤ በኋላም ደግሞ የቀሩቱ ቈነጃጅት መጡና። ጌታ ሆይ ጌታ ሆይ፥ ክፈትልን አሉ።12፤ እርሱ ግን መልሶ። እውነት እላችኋለሁ፥ አላውቃችሁም አለ።13፤ ቀኒቱንና ሰዓቲቱን አታውቁምና እንግዲህ ንቁ።" 

· ስለዚህ ከዚህ ቃል እንደምንረዳው ነቅተን የተሰጠን ዘይት በጊዜው መሙላት መብራታችንን አብርተን መጠበቅ አለብን ማለት ነው።1ኛ.የተሰጠን ዘይት ማለት መንፈስ ቅዱስ ማለት ነው።ስለዚህ በመንፈስ ቅዱስ ሁልጊዜ በመሞላት ህይወታችንን መምራት አለብን ማለት ነው።2ኛ መብራታችንን አብርተን መጠበቅ አለብን ማለት ነው መብራታችን ደግሞ የምንኖረው የፅድቅ(የብርሀን) ህይወት ነው።ስለዚህ በፅድቅ(እግዚአብሄርን በመፍራት) መኖር አለብን።ስለሆነም በየቀኑ፣በየጊዜው እና በየሰአቱ በመንፈስ ቅዱስ ሀይል መሞላትና በፅድቅ እግዚአብሄርን በመፍራት መኖር አለብን ማለት ነው።

· ስለዚህ በዚህ ህይወት ውስጥ ስንኖር እግዚአብሄር የሚሰጠን የፀጋ ስጦታዎች(ቅባቶች) አሉን።ስለሆነም እነዚህ የፀጋ ስጦታዎች በመጠበቅና በማትረፍ ህይወታችንን ልንመራ ይገባል።በዛህ ህይወት ስንኖር ከጌታ ዘንድ ሽልማቶችን እናገኛለን።

  በማቴዎስ ወንጌል 25፥15-34 ላይ "15፤ ለእያንዳንዱ እንደ ዓቅሙ፥ ለአንዱ አምስት መክሊት ለአንዱ ሁለት ለአንዱም አንድ ሰጠና ወደ ሌላ አገር ወዲያው ሄደ።16፤ አምስት መክሊትም የተቀበለው ሄዶ ነገደበት ሌላም አምስት አተረፈ፤17፤ እንዲሁም ሁለት የተቀበለው ሌላ ሁለት አተረፈ።18፤ አንድ የተቀበለው ግን ሄዶ ምድርን ቈፈረና የጌታውን ገንዘብ ቀበረ።19፤ ከብዙ ዘመንም በኋላ የእነዚያ ባሮች ጌታ መጣና ተቆጣጠራቸው።20፤ አምስት መክሊት የተቀበለውም ቀረበና ሌላ አምስት መክሊት አስረክቦ። ጌታ ሆይ፥ አምስት መክሊት ሰጥተኸኝ ነበር፤ እነሆ፥ ሌላ አምስት መክሊት አተረፍሁበት አለ።21፤ ጌታውም። መልካም፥ አንተ በጎ ታማኝም ባሪያ፤ በጥቂቱ ታምነሃል፥ በብዙ እሾምሃለሁ፤ ወደ ጌታህ ደስታ ግባ አለው።22፤ ሁለት መክሊትም የተቀበለው ደግሞ ቀርቦ። ጌታ ሆይ፥ ሁለት መክሊት ሰጥተኸኝ ነበር፤ እነሆ፥ ሌላ ሁለት መክሊት አተረፍሁበት አለ።23፤ ጌታውም። መልካም፥ አንተ በጎ፥ ታማኝም ባሪያ፤ በጥቂቱ ታምነሃል፥ በብዙ እሾምሃለሁ፥ ወደ ጌታህ ደስታ ግባ አለው።24፤ አንድ መክሊትም የተቀበለው ደግሞ ቀርቦ። ጌታ ሆይ፥ ካልዘራህባት የምታጭድ ካልበተንህባትም የምትሰበስብ ጨካኝ ሰው መሆንህን አውቃለሁ፤25፤ ፈራሁም ሄጄም መክሊትህን በምድር ቀበርሁት፤ እነሆ፥ መክሊትህ አለህ አለ።26፤ ጌታውም መልሶ እንዲህ አለው። አንተ ክፉና ሃኬተኛ ባሪያ፥ ካልዘራሁባት እንዳጭድ ካልበተንሁባትም እንድሰበስብ ታውቃለህን?27፤ ስለዚህ ገንዘቤን ለለዋጮች አደራ ልትሰጠው በተገባህ ነበር፥ እኔም መጥቼ ያለኝን ከትርፉ ጋር እወስደው ነበር።28፤ ስለዚህ መክሊቱን ውሰዱበት አሥር መክሊትም ላለው ስጡት፤29፤ ላለው ሁሉ ይሰጠዋልና ይበዛለትማል፤ ከሌለው ግን ያው ያለው እንኳ ይወሰድበታል።30፤ የማይጠቅመውንም ባሪያ በውጭ ወዳለው ጨለማ አውጡት፤ በዚያ ልቅሶና ጥርስ ማፋጨት ይሆናል።31፤ የሰው ልጅ በክብሩ በሚመጣበት ጊዜ ከእርሱም ጋር ቅዱሳን መላእክቱ ሁሉ፥ በዚያን ጊዜ በክብሩ ዙፋን ይቀመጣል፤32፤ አሕዛብም ሁሉ በፊቱ ይሰበሰባሉ፤ እረኛም በጎቹን ከፍየሎች እንደሚለይ እርስ በርሳቸው ይለያቸዋል፥33፤ በጎችን በቀኙ ፍየሎችንም በግራው ያቆማቸዋል።34፤ ንጉሡም በቀኙ ያሉትን እንዲህ ይላቸዋል። እናንተ የአባቴ ቡሩካን፥ ኑ፤ ዓለም ከተፈጠረበት ጊዜ ጀምሮ የተዘጋጀላችሁን መንግሥት ውረሱ።"

· ስለዚህም የተሠጠንን መክሊት(አገልግሎት)በመይዝና በመቀበል ጌታ አንደረዳን መጠን ማገልገል እና ብዙ ነፍሳቶችን ለጌታ መማረክ እና የጌታ ደቀመዝሙር አገልግሎት በመስጠት አብረው እንዳሰማሩ ማድረግ አለብን።በዚህ ህይወት ስንመላለስ ጌታ የሆነ በረከቶች እና በላይ በሰማይ ደግሞ የዙላለም ህይወት እና የመክሊት ሽልማቶችን እንቀበላለን።ነገር ግን በዚህ ህይወት ሳንመራ ብንቀር  ይልቁንምመክሊታችን(አገልግሎታችንን)ብንቀብረው እና የራሳችንን መንገድ እየተከተልን የጌታን መንገድ ብንተው ከዘለአለም ህይወት እድል ፈንታ የለንም።(መንግስተ ሰማያት አንገባም) ማለት ነው።ነገር ግን በመልካም እና በጌታ መንገድ ስንጓዝ እነዛህን ነገሮች ማድረግ አለብን።

የማቴዎስ ወንጌል25፥35-46""35፤ ተርቤ አብልታችሁኛልና፥ ተጠምቼ አጠጥታችሁኛልና፥ እንግዳ ሆኜ ተቀብላችሁኛልና፥ ታርዤ አልብሳችሁኛልና፥36፤ ታምሜ ጠይቃችሁኛልና፥ ታስሬ ወደ እኔ መጥታችኋልና።37፤ ጻድቃንም መልሰው ይሉታል። ጌታ ሆይ፥ ተርበህ አይተን መቼ አበላንህስ? ወይስ ተጠምተህ አይተን መቼ አጠጣንህ?38፤ እንግዳ ሆነህስ አይተን መቼ ተቀበልንህ? ወይስ ታርዘህ አይተን መቼ አለበስንህ39፤ ወይስ ታመህ ወይስ ታስረህ አይተን መቼ ወደ አንተ መጣን?40፤ ንጉሡም መልሶ። እውነት እላችኋለሁ፥ ከሁሉ ከሚያንሱ ከእነዚህ ወንድሞቼ ለአንዱ እንኳ ስላደረጋችሁት ለእኔ አደረጋችሁት ይላቸዋል።41፤ በዚያን ጊዜ በግራው ያሉትን ደግሞ ይላቸዋል። እናንተ ርጉማን፥ ለሰይጣንና ለመላእክቱ ወደ ተዘጋጀ ወደ ዘላለም እሳት ከእኔ ሂዱ።42፤ ተርቤ አላበላችሁኝምና፥ ተጠምቼ አላጠጣችሁኝምና፥ እንግዳ ሆኜ አልተቀበላችሁኝምና፥43፤ ታርዤ አላለበሳችሁኝምና፥ ታምሜ ታስሬም አልጠየቃችሁኝምና።44፤ እነርሱ ደግሞ ይመልሱና። ጌታ ሆይ፥ ተርበህ ወይስ ተጠምተህ ወይስ እንግዳ ሆነህ ወይስ ታርዘህ ወይስ ታመህ ወይስ ታስረህ መቼ አይተን አላገለገልንህም? ይሉታል።45፤ ያን ጊዜ። እውነት እላችኋለሁ፥ ከሁሉ ከሚያንሱ ከእነዚህ ለአንዱ ስላላደረጋችሁት ለእኔ ደግሞ አላደረጋችሁትም ብሎ ይመልስላቸዋል።46፤ እነዚያም ወደ ዘላለም ቅጣት፥ ጻድቃን ግን ወደ ዘላለም ሕይወት ይሄዳሉ።"

· ስለዚህ ከዚህ ቅዱስ ቃል እንደምንረዳው የተሠጠን መክሊት በጥንቃቄ በመያዝ በመነገድ እና በማትረፍ መሄድ እንዳለብንና መኖር እንደሚገባን ይገልፃል።

· ከዚህ ቅዱስ ቃል እንደተማርውነው ጌታ ኢየሱስ እንድናደርገው ያዘዘውን ትእዛዝ መፈፀም አለብን ።ምክንያቱም የዘለአለም ህይወት የሚገኘው በኢየሱስ ብቻ ስለሆነ ጌታ ኢየሱስ የሚለንን ማድረግ እና መሆን አለብን።በፍቅር መመላስ፣ለሰዎች መልካምነትና በጎነትን በማድረግ እና በመንፈስ ቅዱስ ምሪት እና ሙላት ህይወታችን በየጊዜው መምራት ሌሎችን በወንጌል ለክርስቶስ ኢየሱስ መማረክ (መናጠቅ)
ያስፈልጋል።።ስለዚህ በህይወት ዘመናችን ሁሉ ነቅተን በጥንቃቄና በማስተዌል የተሞላ መሆን አለበት።

· በፅድቅ    
· በቅድስና

·  በፍቅር 
· በወንድማማችነት መዋደድ
· በየዋህነት 
· በጎነት 
· ራስን መግዛት
· እግዚአብሄርን በመፍራት
እነዚህንና የመሳሰሉትን የጌታን ትእዛዝ እና ምራት በመከተል ህይወታችንን በንቃት መምራትና መጠበቅ አለብን ማለት ነው።

         <<ጌታ ኢየሱስ የንቃትን መንፈስ(ፀጋ) ይስጠን አሜን!>>

       የጌታ ልጅ ሮቤል አለምእሸት
